La Fiscalia ordena al Jutjat de Paterna que inicie el procediment penal per la DLP
21/10/2015

# La Fiscalia ordena al Jutjat de Paterna que inicie el procediment penal per la DLP

[![La Fiscalia ordena al Jutjat de Paterna que inicie el procediment penal per la DLPP](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

21.10.2015

L’alcalde, Juan Antonio Sagredo, afirma que “si es demostra que la gestió d’esta empresa mixta, que mai va arribar a entrar en funcionament, va ser negligent i delictiva, exigirà que es reposen els diners malgastats i que és de tots els veïns i veïnes de Paterna”

La Fiscalia Provincial de València ha ordenat al Jutjat Degà de Paterna que inicie el procediment penal per a investigar allò que s’ha ocorregut amb Desasrrollo Local de Paterna (DLP), una empresa mixta dissenyada per l’anterior govern del PP de Paterna, que mai va arribar a entrar en funcionament i que va ser dissolta 4 anys després de crear-se.

Les diligències d’investigació penal s’incoen després que l’actual alcalde de Paterna, Juan Antonio Sagredo, denunciara este assumpte en seu judicial el passat 31 de març. “Creiem que després de l’actuació de l’anterior equip de govern local del PP podria haver-hi un presumpte cas de prevaricació i malversació de diners públics”, ha explicat.

El primer edil ha subratllat que “es van malgastar diners de tots els veïns i veïnes de Paterna en la creació d’una empresa que ha tingut centenars de milers d’euros en pèrdues i l’activitat de la qual ha sigut 0, nul•la totalment”. Sagredo ha ressaltat que “la Liquidació definitiva d’este nou chiringuito del PP de Paterna, amb el que no hagueren eixit a concurs obres públiques, ha hagut de portar-la a ple el PSOE, després de 4 anys sense cap activitat”

“L’equip de govern que presidisc exigirà que l’anterior Executiu assumisca les seues responsabilitats i plantejarà en seu judicial que, si es demostra que la gestió va ser negligent i delictiva, hagen de reposar-se els diners malgastats”, ha advertit l’alcalde de Paterna, que espera que “la Justícia aclarisca si va haver-hi o no delicte en la creació d’una empresa pública que comptava amb informes en contra que van ser obviats”.